WicipediA 

Cernyweg 


Mae Cernyweg {Kernewek, Kernowek, neu Curnoack^^^) 
yn iaith Geltaidd. Bu'r iaith farw ond mae wedi cael 
adfywiad dros y ganrif ddiwethaf ac mae tua mil o bobl 
yng Nghernyw yn siarad Cernyweg. Mae'n bosibl 
gwrando ar y newyddion yn Gernyweg ar BBC Radio 
Cornwall bob nos Sul. Mae'n hynod ddiddorol i 
siaradwyr Cymraeg wrando arno, gan ei bod ar adegau'n 
swnio fel Cymraeg. 

Mae'n bosib dysgu'r iaith drwy'r rhyngrwyd, drwy 
ddefnyddio Kernewek Dre Lyther lle ceir nifer o wersi ar 
ffurf Adobe Acrobat. ffỳn honnell] 


Mae'r Gernyweg yn hanu o iaith Brythoniai d de-orllewin 
Prydain , a gafodd eu gwahanu o Frythoniaid y Gorllewin 
(y Cymry) wedi brwydr Deorham , ym 577. Aeth 
tiriogaeth y Brythoniaid yn y de-orllewin yn llai ac yn 
llai nes oddeutu 810, pan goncrwyd Dyfnaint gan y 
Sacsoniaid gan adael Cernyw yn unig yn nwylo'r 
Brythoniaid. Concrodd Athelstan , brenin y Sacsoniaid, 

Gernyw tua 920, ond ni wladychwyd y wlad gan Saeson fel y digwyddodd yn y rhan fwyaf o Loegr, ac 
Athelstan a wnaeth Afon Tamar yn ffin rhwng y Saeson yn Nyfnain t a'r Brythoniaid yng Nghernyw. Er hyn, 
parhaodd yr iaith i fyw hyd o leiaf y ddeunawfed ganrif , gan gyrraedd uchafbwynt o oddeutu 38,000 o 
siaradwyr (amcangyfrif Ken George) yn y drydedd ganrif ar ddeg. 

Symudiad terfyn ieithyddol Cernyweg 
1300-1750 



Origo mundi (1425) 


Astudiwyd Cernyweg Modern Cynnar yn y 1700au gan yr ieithydd o Gymro, Edward Lhuyd . Erbyn hyn, 
roedd yr iaith yn diflannu'n gyflym. Mae chwedl yn dweud mai'r person olaf i siarad yr iaith fel mamiaith 
oedd Dolly Pentreath , a fu farw ym 1777. Ond mae tystiolaeth bod rhai siaradwyr brodorol wedi parhau tan 
y 19g. Er iddi ddweud, yn ôl y chwedl, "My ny yydn kewsel Sowsnehl" — "dwi ddim isio siarad Saesneg !" 
— roedd hi yn gallu ychydig o Saesneg o leiaf. Mae'n bosibl mai'r person olaf i siarad Cernyweg yn unig 
oedd Chesten Marchant, a fu farw ym 1676. Canrif yn ddiweddarach ( 1776 ), ysgrifennodd William Bodinar 
lythyr byr dwyieithog i'r hynafiaethydd Daines Barrington, y darn olaf o Gemyweg draddodiadol rugl a 
wyddys, yn ôl pob tebyg. Dyma ei ddiweddglo, iVa ges moye vel pager po pemp en dreau nye, ell clapia 
Cornoach leben — poble coath, pager egance blouth; Cornoach ewe oll naceaves gen poble younh ("Does 
dim mwy na phedwar neu bump yn ein tre ni, sy'n gallu sgwrsio Cernyweg ar hyn o bryd — hen bobl, 
pedwar ugain blwydd; Cernyweg yw angofiedig yn hollol wrth y bobl ieuanc"). 

Llythyr William Bodinar, 3 Gorffennaf 
1776 


Adfywiad 










Ar ddechrau'r ugeinfed ganrif , gwelwyd adfywiad yn yr iaith. 

Erbyn y dauddegau , sefydlwyd Gorsedh Kernow - Gorsedd 
Cernyw, i sicrhau fod yr iaith yn parhau, yn debyg i fudiad yr 
Eisteddfod yng Nghymru. Ym 1967, sefydlwyd Kesva an 
Tayes Kernewek — Bwrdd yr laith Gernyweg (mudiad 
gwirfoddol). Pwrpas y bwrdd oedd cynorthwyo pobl Cernyw, 
ac eraill, i ddysgu a siarad y iaith. Ym 1979 sefydlwyd 
Kowethas an Yeth Kernewek (Cymdeithas yr laith Gernyweg) 
i gynrychioli y rhai sy'n siarad a dysgu yr iaith, i gyd a'i hybu 
mewn sefyllfaoedd pob dydd. Mae'r Gowethas yn gymdeithas 
agor i bawb o blaid y Gernyweg, a'i haelodau yn ffurfio 
etholaeth am y Gesva (Bwrdd yr laith). 

Mae'r cofnod cynharaf yn y Gernyweg sydd wedi goroesi i'w 
ganfod mewn llawysgrif Lladin a luniwyd yn y 9g,^^^ ond ni 
ddatblygodd orgraff safonol yn y Gernyweg fel ag a ddigwyddodd yn y Gymraeg. Erbyn hyn mae pedair 
ffordd 0 ysgrifennu Cernyweg. 

Mae'r rhan fwyaf o siaradwyr yn defnyddio "Kernewek Kemmyn", sydd wedi'i seilio ar lenyddiaeth 
Cernyweg Canol gydag orgraff i gynrychioli'r seiniau tybiedig. 

Kernewek Unyes ("Cernyweg Unedig"), y ffurf a ddyfeisiwyd gan Robert Morton Nance yn bennaf, gydag 
orgraff Cernyweg Canol wedi'i safoni, oedd y ffurf a ddefnyddiwyd dros y rhan fwyaf o'r 20g. Hyrwyddwyd 
y ffurf hon gan Agan Tavas . 

Ym 1986 datblygodd Ken George , awdur Gerlyver Kernewek-Sawsnek Kernewek Kemmyn (yn llythrennol 
Cernyweg Cyffredin). Ee fabwysiadwyd y system gan Ewrdd yr laith Gernyweg, ac mae hyd at 80% o 
ddysgwyr a siaradwyr Cernyweg yn ei ddefnyddio. 

Yn y 90au datblygwyd ffurf adolygedig o Kernewek Unyes, UCR ("Unified Cornish Revised"), gan 
Nicholas Williams, wedi'i seilio ar destunau o gyfnod ychydig yn ddiweddarach yn yr 16g. Cyhoeddwyd 
geiriadur mewn UCR yn 2000. 

Ac yn olaf, gwell gan rai siaradwyr ddefnyddio Cernyweg Diweddar, sef iaith yr 17eg a'r 18goedd. Dyma'r 
ffurf a adferwyd yn yr 80au o dan yr enw Curnoack Nowedga ("Cernyweg Modern") gan Richard Gendall 
ac eraill. Mae orgraff Cernyweg Diweddar yn edrych yn aml yn debycach i orgraff y Saesneg. 

Mae'r Testament Newydd wedi'i gyfieithu i Kernewek Kemmyn, ac i UCR. 

Mae'r dadlau sydd wedi bod rhwng cefnogwyr y ffurfiau gwahanol wedi'i ganoli yn helaeth ar y cwestiwn i 
ba raddau, wrth adfer iaith farw, y dylid glynu wrth orgraff y testunau ysgrifenedig sydd ar gael o'r cyfnod 
pan oedd yr iaith yn fyw, ac i ba raddau mae'n deg i sillafu geiriau er mwyn dangos eu seiniau tybiedig. Ar 
ôl cyfnod o ymgynghori, cyhoeddoedd Partneriaeth yr laith Gernyweg orgraff i gael ei defnyddio'n 
swyddogol o'r enw'r Efurf Ysgrifenedig Safonol yn 2008 ac fe'i hadolygwyd yn 2013. 

Enghreifftiau 



Arwydd Cernyweg - 'Croeso i Bensans', 


yng Ngorsaf reilffordd Penzance. 


Mae'r rhestr yma yn cymharu Cemyweg (mewn "Furv Scrifys Savonek" — "ffurflen ysgrifenedig safonol") 
gyda'r ddwy iaith Erythoneg arall, Cymraeg a Llydawe g. 

Beth yw’r gair am 

■ Bore da — Myttin da 

■ P'nawn da — Dohajedh da 

■ Noswaith dda — Gorthuher da 

■ Nos da — Nos da 

■ Sut wyt ti? — Fatla genes? 

■ lawn diolch — En poynt da, meur ras 

■ Diolch — Meur ras dhis 

■ Os gwelwch yn dda — Mar pleg 

■ lawn boi? — Hou sos? 

m Pwy wyt ti? — Piw os ta? 

■ Allan ydw i — Allan ov vy 

■ Rydw i'n dda iawn, diolch, a ti? — Yn poynt da ov vy meur ras, ha tejy? 

Cyfeiriadau 


1. 'South West:TeachingEnglish:British Council:BBC (http://www.teachingenglish.org.uk/uk-langua 
ges/south-west) , BBC/Gwefan y Cyngor Prydeinig, BBC. Cyrchwyd ar 9 Chwefror 2010. 

2. Rhagair i eiriadur Nicholas Williams: Saesneg-Cernyweg; golygydd: Michael Everson; adalwyd 
27 Awst 2012. (http://www.evertype.eom/gram/gerlyver-2000-preface-me.pdf) 

3. Copi o De Consolatione Philosophiae gan Boethius yw'r llawysgrif. Mae'r nodyn Cernyweg ud 
rochashaas i'w weld uwchben y Lladin y mae'n ei gyfieithu. Gweler: Sims-Williams, P. 'A New 







Brittonic Gloss on Boethius: ud rocashaas', Cambrian Medieval Celtic Studies 50 (Winter 
2005), 77-86. 


Cysylltiadau allanol 


■ Ferdinand, Siarl (2013). Brief History of the Cornish language, its Revival and its Current 

Situation. E-Keltoi, Vol. 2, 2 Dec. pp. 199-227 (https://www.academia.edU/5323710/A Brief Hi 

story of the Cornish Language its Revival and its Current Status) 

■ Partneriaeth yr laith Gernyweg (http://www.magakernow.org. uR/) 

■ ÇyjTideithas yr laith Ger nywe g XCerny\^g/SaesrTeg| (http://www.cornish-language.org/Cornish/ 

■ Kernewek dre Lyther (Cwrs Cernyweg drwy'r We) (http://www.kdl. org.uR/) 

■ Bwrdd yr laith Gernyweg (yn Saesneg) (http://cwic.cornwall.gov.Uk/cwic-sql/cwic-new/details.a 
sp?w=cornish+language&lno=0&st=0&i=0638&a=006) 

■ Cyfieithiad o'r Beibl yn Gernyweg (http://www.bibelkernewek.com/) 

■ Geiriadur ar lein (http://www.howlsedhes.co.uk/cgi-bin/diskwe.pl) 

■ Newyddion yn Gernyweg (o'r BBC) (http://www.bbc.co.uk/cornwall/content/articles/2005/06/26/ 

news in cornish feature.shtml) 

■ Newyddion yn Gernyweg (http://web.archive.org/20011204014857/www.geocities.com/cornish 

news/) 

■ Testunau Hanesyddol (http://corpus.kernewek.cymru247.net/) 

■ Anthem yn Gernyweg gyda tiwn adnabyddus (http://www.cornish-language.org/Sounds/bro%2 
0goth%20agan%20tasow.mp3) 

- "Y Gernyweg: tranc iaith": Traethodydd - - Cyf. Ref. CXI (XXIV) (478-481) -1956 CXI (XXIV) 
(478-481) - 1956 (http://welshiournals.llgc.org.Uk/browse/viewpage/llgc-id:1134021/llgc-id:1151 

448/llgc-id:1151536/get650) 

leithoedd Celtaidd/Celteg 



Brythoneg - (P-Celteg) 



Goideleg - (Q-Celteg) 

I ■ B 


Llydaweg ■ Cernyweg ■ Cymraeg | Gwyddeleg ■ Manaweg ■ Gaeleg yr Alban 


Gwelwch hefyd: leithyddiaeth ■ Y Celtiaid ■ Gwledydd Celtaidd 

Cyswllt 

Argraffiad Cernyweg Wicipedia , y 
' gwyddoniadur rhydd 


Wiciidur Chwiliwch am Cernyweg 
yn Wiciadur. 


Wedi dod o "htt ps://cy.wiki pedia.org/w/index.php?title=Cernyweg&oldid=10163399 " 


Newìdìwyd y dudalen hon ddìwethaf ar 15 Ebrìll 2020, am 12:54. 

Mae testun y dudalen ar gael dan drwydded Creatiye Commons Attribution-ShareAliRe ; gall fod telerau ychwanegol 
perthnasol. Gweler Telerau Defnyddio'r Drwydded am fanylion pellach. 











































